**Maktaba ya Umma Vermont**

**Je, maktaba ya umma ni nini?**

Maktaba ya umma ni maeneo ya elimu, kufurahia na kujisaidia na hutoa nafasi kwa watu wa kila umri na asili kujifunza na kulenga kujiboresha. Maktaba kwa kawaida hutoa nyenzo ambazo wageni wanaweza kuazima na pia kutumia jengo na vistawishi. Wafanyakazi wa maktaba kwa kawaida wanapatikana ili kuyajibu maswali na kuwasaidia wageni kutumia maktaba.

**Je, maktaba ya umma hutoa huduma gani?**

|  |  |  |
| --- | --- | --- |
| Nyenzo nyingi katika maktaba zinaweza kuazimishwa na waktubi kwa kipindi fulani na kurejeshwa kwao kwenye maktaba bila malipo. Nyenzo zinaweza kujumuisha: | | |
| * Vitabu vya watu wazima na watoto |  | * Vitabu vya sauti na muziki |
| * Magazeti |  | * Majarida |
| * Zana |  | * Filamu |
| Maktaba mengi husimamia matukio ya bila malipo kwa wageni. Kuna aina nyingi za matukio ambayo maktaba husimamia: | | |
| * Matukio ya elimu kwa watu wazima na watoto |  | * Nyakati za hadithi na shughuli nyingine za watoto |
| * Matukio ya sanaa |  | * Matukio ya muziki |
| Maktaba mengi pia hutoa huduma za teknolojia kwa wageni wao. Aina za teknolojia zinaweza kujumuisha: | | |
| * Tarakilishi zilizo na intaneti |  | * Printa na skana |
| * Wi-fi bila malipo |  | * Huduma na madarasa ya mtandaoni |
| * Vitabu katika muundo wa elektroniki |  |  |
| Maktaba kwa kawaida yana vistawishi vya msingi kwa ajili ya wageni: | | |
| * Viti |  | * Meza za kufanyia kazi na zoezi la nyumbani |
| * Misala na maji ya kunywa |  | * Vyumba vya mikutano au maeneo ya kusomea yenye utulivu |

**Je, ni vipi unavyoweza kuwa mwanachama wa maktaba?**

Uanachama wa maktaba ni wa bila malipo ikiwa unaishi katika mji mmoja na maktaba. Maktaba mengi yatakuomba jina, anwani na nambari ya simu au anwani yako ya barua pepe. Maktaba mengine huomba kitambulisho chako. Maktaba hayashiriki taarifa binafsi zako na yeyote isipokuwa ihitajike kisheria. Mara nyingi, si lazima uwe mwanachama ili utembelee maktaba.

**Pata majibu ya maswali**

Wakutubi wako tayari kujibu swali lolote ambalo mtumiaji wa maktaba anaweza kuwa nalo kuhusu jambo lolote. Hata kama mkutubi hawezi kujibu swali lako papo hapo, atafanya utafiti na kukujibu mara baada ya kupata jibu.

**Pata taarifa mtandaoni (Kanzidata)**

Mbali na vitabu, maktaba hukupa taarifa mtandaoni kupitia kanzidata. Kanzidata hizi zinatumiwa bila malipo na zina makala, Vitabu vya kielektroniki, video, na picha ili kukusaidia kushughulikia mahitaji yako yoyote ya taarifa. Zinajumuisha taarifa za kila kitu kuanzia utafiti wa kitaaluma hadi makala na maelekezo ya miradi yako ya nyumba na burudani na ni sehemu nzuri kupata taarifa mtandaoni.

**Pata vitabu**

Wakutubi wanaweza kukusaidia kupata kitabu iwapo unajua jina la kitabu au mwandishi. Wanaweza pia kutoa mapendekezo ya kitabu chako kijacho kulingana na mambo yanayokuvutia na mahitaji yako ya taarifa.

Huenda maktaba yako isiwe na kila kitabu unachotaka kusoma unapotembelea. Kwa bahati nzuri, wakutubi wanaweza kukusaidia kuchukua vitabu kutoka kwenye maktaba nyingine katika jimbo lako na zaidi. Wakutubi wanaweza kukusaidia kuchukua kitabu kutoka kwenye maktaba nyingine kwa kutumia Mkataba wa Kuazimana. Kitabu ulichokiomba kikifika, unaweza kukiangalia na kukirudisha moja kwa moja kwenye maktaba yako ya karibu.